टीम इंडिया न्यूजीलैंड के खिलाफ एक भी टी20 मैच नहीं जीती है। दोनों ही टीमों के खिलाफ 9 साल में 5 टी20 मुकाबले हुए हैं जिसमें न्यूजीलैंड ने पांचों में जीत हासिल की है। टीम इंडिया न्यूजीलैंड के खिलाफ अपने घर पर खेले दो मैचों में भी नहीं हरा सकी है। भारतीय टीम दिल्ली के फिरोजशाह कोटला मैदान पर अपना टी20 डेब्यू करने वाली है। दरअसल टीम इंडिया ने कोटला में एक भी टी20 मैच नहीं खेला है। फिरोजशाह कोटला मैदान पर साल 2016 में हुए वर्ल्ड टी20 के दौरान चार मुकाबले खेले गए थे। लेकिन भारत का एक भी मुकाबला इस स्टेडियम में नहीं हुआ था।